भोपाल. नए वर्ष 2016 में आयोजित होने वाली हज यात्रा का हज कमेटी आॅफ इंडिया ने शेड्यूल जारी कर दिया है। 14 जनवरी से 8 फरवरी तक हज यात्रा के लिए आवेदन फॉर्म जमा किए जाएंगे। मार्च में कुरआ खुलेगा अप्रैल के अंत तक पासपोर्ट आदि दस्तावेज व शुल्क जमा होगा।
मई व जून में हज यात्रा संबंधी ट्रेनिंग दी जाएगी। इसके बाद 4 अगस्त को हज यात्रा की पहली और 5 सितंबर को आखिरी फ्लाइट रवाना होगी। हालांकि भोपाल के लिए फाइनल फ्लाइट शेड्यूल 7 से 9 जुलाई के बीच जारी होगा। हज 13 व 14 सितंबर को होगा।
भोपाल व इंदौर विमानतल से यह फ्लाइटें सीधे सउदी अरब के जेद्दा के लिए रवाना होंगी। दोनों स्थानों से करीब चार हजार हज यात्री जाएंगे। आल इंडिया हज कमेटी के मुख्य कार्यपालन अधिकारी अताउर रहमान के अनुसार इस बार भी हज यात्रा के लिए आॅनलाइन (www.mphajcommittee.com) फाॅर्म भरने की सुविधा रहेगी।
पिछले सालों में जो लोग हज यात्रा के फाॅर्म भर चुके हैं, वे आवेदन के साथ इसकी जानकारी अपने पासपोर्ट व कवर नंबर के साथ दे सकते हैं। इससे कमेटी को यह पता चल जाएगा कि वे आरक्षित श्रेणी के पात्र हैं, अथवा नहीं।
गाइडलाइन पुस्तिका देंगे
हज यात्रा के फाॅर्म ताजुल मसाजिद स्थित कमेटी के दफ्तर में भरे जाएंगे। फाॅर्म के साथ इसके लिए गाइडलाइन पुस्तिका भी दी जाएगी। प्रदेश के जिलों में जिला हज कमेटियों को भी आवेदन फाॅर्म भेजे जाएंगे। अधिक लोग आॅनलाइन फाॅर्म भरे, इसके लिए उन्हें कमेटी जानकारी देगी।
कोटे को बढ़ाने की मांग करेंगे
- हज यात्रा पर इस बार जाने वाले यात्रियों के बारे में हज की सीटों के आवंटन के बाद पता लगेगा। इस बार कमेटी अध्यक्ष हज कांफ्रेंस में प्रायवेट टूर आपरेटर्स को दिए जाने वाले हज कोटे में कमी कर हज कमेटी को मिलने वाले कोटे को बढ़ाने की मांग रखेंगे। - हाजी इनायत कुरैशी, अध्यक्ष मप्र हज कमेटी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva